CELEX: C2006/178/35
Language: et
Date: 2006-07-29 00:00:00
Title: Kohtuasi C-221/06: Eelotsusetaotlus, mille esitas Verwaltungsgerichtshof (Austria)  15. mail 2006  — Stadtgemeinde Frohnleiten ja Gemeindebetriebe Frohnleiten GmbH  versus  Bundesminister für Land- und Forstwirtschaft, Umwelt und Wasserwirtschaft

29.7.2006   
            
            
               ET
            
            
               Euroopa Liidu Teataja
            
            
               C 178/22
            
         Eelotsusetaotlus, mille esitas Verwaltungsgerichtshof (Austria) 15. mail 2006 — Stadtgemeinde Frohnleiten ja Gemeindebetriebe Frohnleiten GmbH versus Bundesminister für Land- und Forstwirtschaft, Umwelt und Wasserwirtschaft
   (Kohtuasi C-221/06)
   (2006/C 178/35)
   Kohtumenetluse keel: saksa
   Eelotsusetaotluse esitanud kohus
   Verwaltungsgerichtshof (Austria).
   Põhikohtuasja pooled
   
      Hageja: Stadtgemeinde Frohnleiten und Gemeindebetriebe Frohnleiten GmbH.
   
      Kostja: Bundesminister für Land- und Forstwirtschaft, Umwelt und Wasserwirtschaft.
   Eelotsuse küsimus
   Kas EÜ artiklitega 10, 12, 23, 25, 49 ja 90 on vastuolus siseriiklikud maksusätted, mille kohaselt tuleb maksta jäätmete prügilasse ladestamiselt maksu (jääkreostuse tasu), mille maksmisest on aga vabastatud selliste jäätmete ladestamine, mis on tõendatult tekkinud saastatud alade (saastuskahtlusega alad või jääkreostusobjektid) isoleerimise või saastusest puhastamise käigus, juhul, kui need alad on kantud seaduses ettenähtud ametlikku registrisse (saastuskahtlusega alade register või jääkreostusobjektide register), kusjuures nendesse registritesse võib kanda üksnes samas riigis asuvaid saastatud alasid, mis tähendab, et maksuvabastus on võimalik üksnes selliste jäätmete ladestamiselt, mis pärinevad samas riigis asuvatelt saastuskahtlusega aladelt või jääkreostusobjektidelt.